钦定古今图书集成/明伦汇编/氏族典/第581卷 > 耶律棠古
## 钦定古今图书集成/明伦汇编/氏族典/第581卷 > 耶律棠古

按《辽史耶律棠古传》：“棠古，字蒲速宛，六院郎君葛剌
之后。太康中，补本班郎君，累迁至大将军。性坦率，人
有不善，必尽言无隐，时号强棠古。在朝数论宰相得
失，由是久不得调。天庆初，乌古敌烈叛，召拜乌古部
节度使，谕降之。遂出私财及发富民积，以振其困乏，
部民大悦，加镇国上将军。敌烈以五千人来攻，棠古”
率家奴击破之。年七十二卒。